492 



destructus est, eiusque reliquiae appropinquante vere in mi- 

 norem illum academiae proprium transportabuntur. Occupa- 

 mur, Oederus et ego, amici inseparabiles, iam rebus politicis, 

 hisque tam mihi quam illi vita consumenda videtur. Ille 

 nuperrime locum obtinuit in commissione sic dicta, quae etiam 

 nuperrime a Rege clementissimo instructa est, vt rem rusti- 

 cam rusticorumque miseram sortem meliorare et emendare 

 curet; dicitur nobis haec General Landvæsens Commission. 

 Characterem praeterea Consiliarii a Financiis (Finance Raad) 

 ipsi concessit Rex, et salarium 1000 Thalerorum imperialium 

 dedit. Me quod attinet, ducenti Thaleri, quos antea habui, 

 mihi conseruati sunt, et iisdem rebus, quibus Oederus, occu- 

 por, ei ad manus semper futurus, usque dum munus aliud 

 maiori cum salario mihi ex promissis Regiis, hisce primum 

 diebus datis, traditum fuerit. 



Oederus aestatis elapsi partern inter rusticos inoculationi 

 luis pestiferae, quae pecorum integros greges deuastat, plantis- 

 que in floram colligendis dicavit; prius quidem minori cum 

 successu factum est. Litterae ad Koenigium mittendae nimis 

 sero ad me veniebant, naues enim Indiam petentes iam erant 

 in itinere; prima vero occasione eas transmittam. Boracis 

 ortum a Koenigio detectum esse, mihi non notum est, pro 

 certo vero heic affirmatur, esse eum årtis, non naturae pro- 

 ductum. Museum Noruegicum seminibus ex alis foliorum, 

 quem depinxit in Flora Oederus, nec viuum nec siccum vidi; 

 singulare certe est. Fabricius noster hodie , dum frigus in- 

 tentissimum est, Holsatiam petiit, nuptias ibi celebraturus. 

 Principis vestri heredetarii Medicus et Archiater Dahlberg 

 apud nos fuit, eiusque conuersatione eo praesertim delectabar, 

 quod de TE TVISque cum eo loqui posseru. Ultimum de- 

 nique mitto semina pauca, at omnia quae colligere potui, 

 sperans optansque, vt nec grata tantum TIBI sint, sed et 

 gratissimi mei animi, numquam eorum, quae TIBI debeo, 

 immemoris, praebeant documentum. Seruet TE Deus incolu- 

 mem, in scientiae, patriae, Tuorumque emolumentum; hisce 

 TVIS, vxori, filio filiolisque me commendes quaeso. d. 12. 

 Ianuarii 1771. 



